Павлодар облысы – Страница 3 – Сайт АО "Национальный центр повышения квалификации "Өрлеу"
"Павлодар облысы – Страница 3 – Сайт АО "Национальный центр повышения квалификации "Өрлеу""|"https://orleu-edu.kz/pavlodar-oblisi/page/3/"
TITLE: Павлодар облысы – Страница 3 – Сайт АО "Национальный центр повышения квалификации "Өрлеу"
URL: https://orleu-edu.kz/pavlodar-oblisi/page/3/
META: "Павлодар облысы – Страница 3 – Сайт АО "Национальный центр повышения квалификации "Өрлеу""|"https://orleu-edu.kz/pavlodar-oblisi/page/3/"
TOTAL WORDS: 421
TEXT: 1951 жыл 1 сәуір. Қазақ КСР Министрлер Кеңесінің қаулысымен Павлодар облыстық білім басқармасында әдістемелік кабинет негізінде 15 қызметкері бар облыстық мұғалімдердің біліктілігін арттыру институты құрылды. 1981 жыл. Институт КСРО Білім министрлігінің Құрмет грамотасымен марапатталып, КСРО Қызыл Ту жалауын қолына алу мәртебесіне ие болды. Мұғалімдердің білімін жетілдіру институтының тәжірибесі КСРО халық шаруашылығы жетістіктері көрмесінде көрсетіліп, күміс медальмен марапатталды. 1986 жыл. Информатика пәнінің енгізілуіне және мектептерді компьютерлендіруге байланысты информатика пән мұғалімдерінің біліктілігін арттыру курстары басталды. 1995 жыл. Институт ОҰӘ технологиясын енгізудің республикалық эксперименталды алаңына айналды. 1998 жыл. Облыстық педагог мамандардың біліктілігін арттыру институтында білім берудегі жаңа ақпараттық технологиялар орталығы құрылды. 1999 жыл. Экономикалық білім негіздері атты эксперименттік зерттеу алаңы ұйымдастырылды. 2000 жыл. Инсти тутта облыстық білім мұражайы ашылды. 2002 жыл. Павлодар облысының экономикалық географиясы, Павлодар облысының физикалық географиясы атты алғашқы электронды оқулықтар әзірленді. 2003 жыл. Институттың Ұстаздар газетi педагогикалық басылымының алғашқы саны жарық көрді. 2005 жыл. Мұғалімдерді 12 жылдық мектеп үлгісі бойынша даярлау курстары басталды. 2006 жыл. Біліктілікті арттыру институтының ақпараттық сайты және қашықтықтан оқыту сайты құрылды. 2007 жыл. Қашықтықтан оқыту форматында педагогтардың біліктілігін арттыру бойынша алғашқы курстар өткізілді. 2008 жыл. Біліктілікті арттыру институтының Педагогикалық альманах әдістемелік журналының алғашқы саны жарық көрді. 2010 жыл. Педагогика хабаршысы облыстық газеті баспадан шықты. 2011 жыл. Алтын қор бірінші жинағының шығуы. Басты идея Павлодар облысы білім беру қызметкерлерінің алтын қорымен таныстыру, соның арқасында оқушыларға сапалы білім беруді қамтамасыз ететін заманауи білім құрылады. 2012 жыл. Институт филиал ретінде Өрлеу Біліктілікті арттыру ұлттық орталығы АҚ құрамына кірді. 2013 жыл. Біліктілікті арттыру жүйесіндегі инновациялық білім беру жобаларының республикалық көрме-жәрмеңкесі өтті. 2014 жыл. Арнайы және инклюзивті білім беру саласында оқыту әдістемесін жетілдіру атты Республикалық семинар ұйымдастырылып өткізілді. 2015-2016 жылдар. Өрлеу ауыл акциясы: Білім беру мазмұнын жаңарту мемлекеттің білім беру саясатының басты бағыты атты тәжірибелік-бағдарлы семинарлар өткізілді. Алтынсариннің 175 жылдығына арналған Республикалық педагогикалық оқулар өткізілді. 2016-2019 жылдар. Үздіксіз білім беру университеті, мектеп директорларына арналған Көшбасшылар клубы қамтылған Павлодар облысының мектептерінде ұжымдық оқытуды енгізудің әдіснамасы мен әдістемесі жобасы жүзеге асты. Тіл мүмкіндіктерінің мектебі, Шексіз мүмкіндіктер аумағы, Рухани жаңғырудың педагогикалық мағыналар аумағы инновациялық жобаларын жүзеге асырды. 2020 жыл. Республика мектептерінде қашықтықтан оқытуды енгізу үшін цифрлық білім беру сабақтарының мазмұны әзірленді. Курс жоспары және файлға сілтеме. Проекттер. Құрметті оқырмандар, блогқа қош келдіңіздер!. Директор блогы маған тікелей хабарласуға мүмкіндік береді. Мұнда сіз біліктілікті арттыру курстары мен білім беру саласына қатысты барлық сұрақтарыңыз бен ұсыныстарыңызды қалдыра аласыз. Мен сіздің кез-келген сұрағыңызға жауап беруге және кері байланыс орнатуға дайынмын!. Құрметпен, Әшімбетова Роза Дүйсенқызы. Өрлеу Павлодар облысы бойынша филиалының директоры | филология ғылымдарының кандидаты, доцент. Дүйсенбі - Жұма: 9:00 - 18:00. Түскі ас: 13:00 - 14:00. Сенбі Жексенбі: жабық
